主菜先嚟個焗夏威夷海鮮飯，賣相無乜特別，都係一般焗飯個樣，但係聞落蕃茄同芝士味都好香，食落蕃茄醬都好鮮甜，之不過，隻羮一篤落D飯度，唔多對路，好腍吓，再食埋落口，D飯水多煮爛咗D，所以口感唔太好！由於自己都勉勉強強食到個飯，無謂嘥嘢，所以都無要求更換，只係想同個女侍應反映番個問題，點知佢好唔好意思咁道歉之餘，仲叫我哋不如轉過另一款嘢食，我都講話唔使喇，反正個焗飯都食得到，但佢就真係好落力咁叫我哋轉過，見佢咁盛意權權，結果都係轉咗另一客鮮蝦火腿扁意粉配煙肉蘑菇汁，扁意粉烚我啱啱好，煙肉蘑菇汁都幾香，比起個焗飯好好多，不過只得兩隻蝦就真係少咗D！